Herbert James Draper

Herbert James Draper (marraskuu 1864 Lontoo – 22. syyskuuta 1920 Lontoo) oli englantilainen taidemaalari, jonka tyylisuunta oli klassismi.

Draper syntyi Lontoossa ja kävi koulua Bruce Castlessa Tottenhamissa, jonka jälkeen siirtyi opiskelemaan taidetta Lontoon Royal Academy of Arts -taideakatemiaan. Hän vieraili useasti Roomassa ja Pariisissa voitettuaan kuninkaallisen taideakatemian kultamitalin. Vuonna 1891 hän meni naimisiin ja sai vaimonsa kanssa tyttären nimeltä Yvonne. Hän kuoli 56-vuotiaana kotonaan Abbey Roadilla valtimonkovettumatautiin.

Suurin osa Draperin taiteesta liittyi antiikin Kreikan mytologiaan. Hänen maalauksensa The Lament for Icarus (1898) voitti kultaa Pariisin vuoden 1900 maailmannäyttelyssä. Hän myös maalasi Drapers Hallin katon. Myöhemmin Draper alkoi keskittyä enemmän muotokuviin, koska mytologisen taiteen suosio väheni. Hän olikin eläessään suosittu muotokuvien maalaaja, vaikka viimeisinä elinvuosinaan hän ei ollutkaan enää niin tunnettu.

Galleria

Lisää aiheesta 
Toll, Simon: Herbert Draper 1863–1920: A Life Study

Vuonna 1864 syntyneet
Vuonna 1920 kuolleet
Englantilaiset taidemaalarit